Porumbul se seamănă atunci când temperatura din sol la o adâncime de 10 cm este cuprinsă între 8 și 10 grade Celsius la ora 7 dimineața, iar vremea este în curs de încălzire. În unele zone din țară, cultura porumbului diferă din punct de vedere calendaristic, astfel că: în sudul Moldovei, Dobrogea, sudul și vestul țării perioada optimă pentru semănat este cuprinsa între 1 și 20 aprilie, în Câmpia Transilvaniei și centrul Moldovei între 15 și 20 aprilie și în zonele subcarpatice și nordul țării între 20 și 30 aprilie.